Musketärid
Musketärid olid musketiga relvastatud sõdurid. Musketäride üksusi on olnud mitmes riigis, kuid kõige kuulsamad olid Prantsuse kuninga musketärid (prantsuse keeles Mousquetaires du Roi) ja kaardiväe musketärid (pr. Mousquetaires de la Garde). Kuninga musketärid olid valikväeosa ja nad tegutsesid Prantsusmaa kuningate ihukaitseüksusena (1622–1775). Üksuse täielik nimetus oli Prantsusmaa kuninga sõjaväe majapidamise musketärid (pr. Mousquetaires de la maison militaire du roi de France).